text: Overblik: Tønder kæmper for deres sygehus
  28 februar 2016 kl. 18.19
  De gør meget i Tønder for at undgå, at det er Tønder Sygehus, som Region Syddanmark svinger sparekniven over. 
  Søndag og mandag løber borgere og politikere i stafet 120 kilometer fra Tønder til Vejle med byens protest og indsigelse mod lukning af det lokale sygehus.
  Det er bare et af byens mange forsøg på at gøre opmærksom på, at det ikke er Tønder Sygehus, som Region Syddanmark skal pege på, når politikerne skal tage stilling til regionens sparekatalog.
  Mandag eftermiddag slutter stafetten, hvor indsigelserne til regionsformand Stephanie Lose (V) afleveres på regionshuset. Tønder Kommunes høringssvar blev godkendt torsdag af kommunalbestyrelsen - og det er det, som løberne bringer til Vejle og afleverer til formanden for Region Syddanmark kl. 14.45 lige inden det ordinære regionsrådsmøde kl. 15.
  TV SYD har klippet et indslag sammen, som viser sygehusets, byens og kommunens forsøg på at påvirke beslutningstagerne i Region Syddanmark. Se indslaget øverst.
  